BASES REGULADORAS E CONVOCATORIA DO ANO 2015 DAS “AXUDAS Á REALIZACIÓN DE OBRAS DE REURBANIZACIÓN NAS PRAZAS OU ESPAZOS PRIVADOS DE USO PÚBLICO DE VIGO”
ADMINISTRACIÓN LOCAL — Municipal — Vigo (Subvencións, 15/10/2015)

A Xunta de Goberno Local do Concello de Vigo, en sesión ordinaria de 2 de outubro de 2015, acordou aprobar a “Convocatoria de subvencións de Axudas á realización de obras de reurbanización nas prazas ou espazos privados de uso público de Vigo” e os correspondentes “Anexos” en modelos normalizados, promovida pola concellería de Parques, Xardíns, Comercio, Participación Cidadá e Distritos. As solicitudes das axudas reguladas na presente convocatoria, presentadas segundo modelo normalizado (Anexo I) estarán dispoñibles na páxina web (www.vigo.org) e na Oficina de Información do Concello de Vigo. O prazo de presentación de solicitudes será de 15 días naturais a partir do día seguinte á data de publicación destas bases reguladoras e convocatoria no Boletín Oficial da Provincia de Pontevedra. O contido das referidas Bases é o que se transcribe de seguido: 1.1.1. O obxecto da presente convocatoria de subvencións é regular a concesión de axudas para a realización de actuacións privadas que tendan á reurbanización das prazas ou espazos cualificados como privados de uso público, e que os particulares teñan o deber de conservación e mantemento dos mesmos, realizadas ou pendentes de levar a cabo no ano 2015, dende o un de xaneiro ata o 30 de setembro, no termo municipal de Vigo.1.1.2. Se considerará reurbanización, aos efectos destas bases, a segunda ou posteriores urbanizacións ou melloras da urbanización existente. A finalidade da concesión das axudas é a de fomentar a reparación e incluso a reforma dos espazos de propiedade privada de uso público que presenten un avanzado estado de deterioro, debido entre outros factores a degradación natural dos seus materiais e a súa falta de mantemento continuada, co fin de garantir o seu uso público. As subvencións serán en todo caso compatibles coas que puidera conceder calquera outra Administración Pública ou ente público ou privado, nacionais, da Unión Europea ou de organismos internacionais, para a mesma finalidade. O solicitante ou subvencionado estará obrigado a comunicar ao Concello de Vigo o importe das axudas, auxilios, subvencións, exencións, etc. solicitadas ou concedidas que financien a actuación subvencionada. Esta comunicación deberá efectuarse no momento en que se coñeza e, en todo caso, con anterioridade á xustificación da aplicación dada aos fondos recibidos. En calquera caso, o importe total da subvención ou subvencións recibidas non poderá superar o da actuación subvencionada, en cuxo caso, procederase na forma prevista no artigo 34 do RD 887/2006, de 21 de xullo, polo que se aproba o Regulamento da Lei 38/2003, de 17 de novembro, Xeral de Subvencións.1.4.1. Poderán acollerse á presente convocatoria de subvención as Comunidades de Propietarios ou Mancomunidades constituídas por edificios divididos horizontalmente, titulares do solo cualificado como espazo libre de propiedade privada para uso público, que soliciten axuda a tales efectos.1.4.2. Os/as beneficiarios/as destinarán o importe íntegro da axuda ao pago das correspondentes actuacións, con independencia de que, a parte non subvencionada do custo das obras, deba repercutirse nos propietarios de vivendas e locais, de conformidade coas regras previstas na lexislación de Propiedade Horizontal. De conformidade co disposto no artigo 17.3 da Lei 9/2007, de 13 de xuño, de subvencións de Galicia, en ningún caso, o importe da subvención poderá ser de tal contía que, illadamente ou en concorrencia con outras subvencións axudas, ingresos ou recursos, supere o custe da actividade subvencionada.1.4.3. Non poderán obter a condición de beneficiaria as Comunidades de Propietarios ou Mancomunidades nas que concorra algunha das circunstancias previstas no artigo 10, apartados 2 e 3 da Lei 9/2007, de 13 de xuño, de subvencións de Galicia.1.4.4. Serán obrigas dos/as beneficiarios/as das axudas, as sinaladas no artigo 11 da Lei de Subvencións de Galicia e as que se sinalan nestas bases reguladoras e convocatoria específica.1.5.1. Deberán desenvolverse no termo municipal de Vigo, no ano 2015 e no período da convocatoria (dende o 1 de xaneiro ata o 30 de setembro) 1.5.2. Non serán subvencionables as actuacións que respondan exclusivamente a parciais pavimentacións do total espazo público, nin a individualizadas substitucións do mobiliario urbano, xardinería e arborado, nin a actuacións parciais en infraestruturas existentes.1.5.3. As obras deben contar coa preceptiva licenza municipal de obras ou, no seu caso, ter presentado comunicación previa. De non ter a licenza de obras no momento da convocatoria das axudas admitirase a presentación da solicitude de licenza na Xerencia Municipal de Urbanismo; sen prexuízo da presentación da resolución de concesión da licenza no momento da xustificación e antes do pago da subvención, tanto nos pagos a conta o como no seu importe final. O importe total das axudas a conceder non excederá do límite de 65.000 euros e financiarase con cargo á partida orzamentaria 9240 7800000 “Prazas de uso público” do orzamento municipal, aprobado definitivamente polo Pleno do Concello de Vigo na data 13 de xuño de 2014 (prorrogado por resolución do Ilmo. Sr. Alcalde-Presidente de data 22 de decembro de 2014). 1.7.1. O orzamento protexíbel ou subvencionable, aos efectos do cálculo da subvención, está constituído polo orzamento de execución material das obras reflectido no proxecto técnico ou memoria valorada mais o beneficio industrial e os gastos xerais. O orzamento de execución material deberá coincidir co consignado na licenza de obras ou que se teña aportado coa comunicación previa.1.7.2. Non serán subvencionables os conceptos seguintes: — Os gastos relativos a redacción de proxectos ou memorias técnicas de obra, — Os gastos de dirección de obra, — Os gastos de coordinador en materia de seguridade e saúde durante a execución da obra, — Os gastos e custos financeiros que sexan consecuencia da inversión. — Os impostos e taxas municipais derivados da tramitación das preceptivas licenzas ou outros tributos municipais. A contía da subvención non poderá superar o cincuenta por cento (50%) do orzamento protexíbel. En todo caso, o importe da subvención terá o límite máximo de trinta mil euros (30.000,00 €) por proxecto.1.9.1. O/a beneficiario/a poderá contratar a totalidade das obras proxectadas coas empresas de construción que posúan o correspondente documento de cualificación empresarial e cos/as profesionais competentes que consideren mais oportuno.1.9.2. Non se poderá contratar dita obra con persoas ou entidades nas que concorra algunha das circunstancias ás que se refire o artigo 29.7 da Lei 38/2003 Xeral de Subvencións e artigo 27.7 da Lei 9/2007 de Subvencións de Galicia.1.9.3. O/a beneficiario/a deberá solicitar como mínimo tres ofertas de diferentes construtores, con carácter previo á contratación da obra. A elección entre as ofertas presentadas, que deberán aportarse na xustificación, se realizará conforme a criterios de eficiencia e economía, debendo xustificarse expresamente nunha memoria a elección cando non recaía na proposta económica mais vantaxosa. No suposto de ter iniciados as obras antes da publicación da convocatoria e non tivera solicitado as tres ofertas preceptivas, se acompañará memoria xustificativa dos motivos da contratación e que a calidade e prezo da oferta sexa conforme a prezos de mercado. As Comunidades ou Mancomunidades de propietarios subvencionadas se obrigan a: a) Executar a actuación conforme á documentación técnica presentada, normativa urbanística de aplicación e Licenza de obras obtida, así como acreditar a realización da inversión na forma, prazo e condicións que se regulan nas presentes bases, sendo da súa responsabilidade tanto as actuacións a efectuar neste ámbito, como o control e seguridade das obras. b) Asumir a achega económica pola diferenza entre o importe da cantidade concedida e o custo total da obra para a que se solicita a subvención. c) Facer constar a participación do Excmo. Concello no financiamento das obras obxecto da subvención, mediante a colocación dos soportes correspondentes, conforme á normativa vixente e no idioma galego. Deberá incluír a imaxe institucional do Concello de Vigo. d) Facilitar durante todo o procedemento as visitas de inspección dos técnicos municipais das obras obxecto de subvención, reservándose o Excmo. Concello a posibilidade de incoar expediente de anulación ou reposición da cantidade subvencionada, si se comprobase a desviación da subvención a finalidades completamente alleas ás acordadas. e) Obter a licenza municipal de obras, de ser esixible conforme a normativa urbanística. f) Solicitar e aportar como mínimo tres ofertas de diferentes provedores conforme ao establecido no punto 1.9 destas bases. g) Aboar as taxas, impostos e demais gastos derivados da execución da inversión. h) Contratar un seguro de responsabilidade civil xeral, no que se inclúa a responsabilidade por danos que poida causar a entidade a terceiros. i) Comunicar ao Servizo de Participación Cidadá e cunha antelación, polo menos, de vinte días, a data de inicio da actuación. j) Comunicar calquera eventualidade ou modificación na execución dos proxectos ou memorias presentadas que supoña menor execución de unidades de obra. Comunicarase no prazo máximo de 7 días a partir do momento en que se produzan ou coñeza e, en todo caso, antes da resolución do procedemento, solicitando neste mesmo intre, a modificación á baixa na concesión da presente subvención; que poderá ser acordada se concorren os seguintes requisitos: — Que a modificación do proxecto estea comprendida dentro da finalidade das normas ou bases reguladoras. — Que se acredite a inexistencia de prexuízos a terceiros. — Que os novos elementos e circunstancias que motiven a modificación, de ter concorrido na concesión inicial, non suporían a denegación da axuda. m) Comunicar ao Concello a obtención doutro financiamento que para a mesma finalidade proceda doutra entidade pública ou privada. n) Conservar os documentos xustificativos da aplicación dos fondos recibidos, por canto poderán ser obxecto de actuacións de comprobación e control. ñ) Responder da veracidade da información e autenticidade da documentación achegada. O procedemento para a concesión destas subvencións iniciarase de oficio tras a aprobación das presentes bases e convocatoria pola Xunta de Goberno Local. Por concorrer razóns de interese público e social, debido á natureza da actuación a subvencionar e a particularidade que revisten as actuación e, ao amparo do disposto no parágrafo segundo do artigo 19 da Lei 9/2007, de 13 de xuño, de Subvencións de Galicia e atendendo ao seu carácter singular, estas subvencións, outorgaranse no réxime de concorrencia competitiva, sen establecer comparación entre as solicitudes, polo que a prelación na concesión de subvencións será só temporal, outorgándose segundo a orde de entrada, sempre que as empresas ou entidades beneficiarias reúnan os requisitos establecidos nas bases reguladoras e convocatoria e exista crédito presupostario suficiente. A Concellería de Emprego, Participación Cidadá e Voluntariado será a encargada da tramitación das solicitudes e, tras o informe da Comisión de Valoración, proporá a concesión ou denegación das axudas á Xunta de Goberno Local. En previsión do artigo 21.4 parágrafo 6 da Lei de Subvencións de Galicia, o expediente de concesión de subvencións conterá o informe do órgano instrutor no que conste que da información que ten no seu poder se desprende que os/as beneficiarios/as cumpren todos os requisitos necesarios para acceder a elas. A Xunta de Goberno Local será o órgano competente para conceder ou denegar as axudas, e o seu acordo será publicado no Taboleiro de Editos do Concello de Vigo, na páxina web do concello www.vigo.org e poderase notificar de xeito individual no correo electrónico ou enderezo postal indicado na solicitude. A resolución do procedemento se producirá no prazo máximo de 3 meses contados a partir do día seguinte no que a solicitude formulada polo/a interesado/a tivera entrada no rexistro do órgano competente para tramitala. O transcurso do prazo máximo sen terse notificada a resolución, lexitima aos interesados para entender desestimada por silencio administrativo a solicitude de concesión de subvención, sen prexuízo do disposto no artigo 43.3. b) da Lei 30/1992. Contra estas bases e as resolucións ou acordos administrativos que se adopten na súa aplicación, poderase interpoñer recurso de reposición ante o órgano que a dita no prazo dun mes ou recurso contencioso-administrativo ante os Xulgados do Contencioso-Administrativo no prazo de dous meses, ámbolos dous prazos, contados a partir do día seguinte á recepción da notificación do acordo, de conformidade cos arts.116 e 117 da Lei 30/92, de RXAP e PAC e 8.1 e 46.1 da Lei 29/98, RXCA. Porén, interposto o recurso de reposición non poderá interpoñer recurso contencioso-administrativo ata que sexa resolto expresamente o primeiro ou se produza a súa desestimación presunta polo transcurso do prazo máximo dun mes establecido para ditar e notificar resolución. A Comisión de Valoración e Seguimento estará composta polos seguintes membros: • O concelleiro delegado de Parques e Xardíns, Comercio, Participación Cidadá e Distritos ou persoa en quen delegue que actuará como Presidente. • O Xefe do Servizo de Participación e Atención Cidadá. • Un/unha funcionario/a do servizo de Participación e Atención Cidadá. A Comisión de valoración e Seguimento, solicitará informe a persoal técnico municipal, dos proxectos presentados, de cara a posibilitar no seu día o control necesario para a verificación do cumprimento do proxecto na fase de xustificación da subvención, momento no que se requirirá novo Informe do mencionado Técnico para certificar o cumprimento do investimento realizado. As solicitudes avaliaranse conforme á documentación achegada. A Concellería de Parques e Xardíns, Comercio, Participación Cidadá e Distritos será a encargada de avaliar as solicitudes, e tramitará aquelas que reúnan os requisitos contidos nestas bases, e así mesmo levará o control, seguimento e inspección das axudas concedidas. Para as accións de control, seguimento e inspección a comisión poderá requirirlle á empresa executora das obras ou entidade beneficiaria a documentación necesaria co fin de comprobar que se cumpren as condicións para as que se concedeu a subvención. O procedemento de concesión das solicitudes presentadas será en réxime de concorrencia competitiva, ao abeiro do disposto no artigo 19.2 da Lei 9/2007, do 13 de xuño, de subvencións de Galicia, sen establecer comparación entre as solicitudes, polo que a prelación na concesión de subvencións será unicamente temporal, outorgándose as subvencións segundo a orde de entrada, sempre que as entidades beneficiarias reúnan os requisitos determinados nestas Bases reguladoras e convocatoria e exista crédito presupostario para iso. Os/as beneficiarios das axudas deberán comunicar por escrito, ao servizo de Participación Cidadá, a aceptación ou renuncia á subvención concedida, nun prazo de dez días naturais, contados a partir do seguinte ao da recepción da notificación da resolución. Transcorrido este prazo sen manifestación expresa ao respecto, entenderase tacitamente aceptada. As solicitudes achegaranse, segundo modelo normalizado (Anexo I) e terán que ir acompañadas da seguinte documentación (orixinal ou copia compulsada), cuberta e asinada: • Código de Identificación Fiscal (CIF) da Comunidade ou Mancomunidade de propietarios. • Documento Nacional de Identidade (DNI) da persoa que actúa no seu nome e representación, e documentación que acredite tal representación (certificación secretario/a, acordo do órgano de goberno, acta onde fose nomeado.) • Documentación acreditativa da constitución da Comunidade ou Mancomunidade de Propietarios e os seus Estatutos. • Documentación acreditativa da propiedade do solo obxecto de reurbanización (escritura pública, nota simple.). • Certificado/s no seu caso, da/s acta/s da/s reunión/s da Comunidade ou Mancomunidade de Propietarios onde se acorde, coa maioría legalmente esixida: — a execución da obra proxectada, — a aprobación do orzamento de execución das obras, — a participación no procedemento de concesión de subvencións, — o nomeamento dun representante para a xestión do expediente de subvención, • Proxecto técnico da actuación a realizar ou, no caso de actuacións que non esixan proxecto, memoria técnica que describa as obras a realizar e a súa adecuación ao Código Técnico da Edificación, subscrita por facultativo competente. En calquera caso, o proxecto ou a memoria técnica deberá constar como mínimo de: — Memoria explicativa das características técnicas e de adecuación propostas, — Planos do estado actual e estado reformado, — Orzamento da actuación proxectada. O orzamento de execución material deberá estar definido por Capítulos e desagregado nas diferentes partidas cos seus prezos unitarios descompostos. — Reportaxe fotográfica do/s espazo/s onde se van a realizar as obras. — Calendario de execución da intervención a realizar. En ambos casos se incluirá un apartado xustificativo do cumprimento da normativa vixente en materia de accesibilidade. En ningún caso poderán dar lugar ao peche ao uso público do espazo libre e deberán resultar conformes coa regulación urbanística vixente. • Licenza municipal de obras concedida (no seu defecto, copia do resgardo da solicitude da mesma) ou, no seu caso, presentación de comunicación previa, que sexa precisa para a realización da obra. As obras sinaladas nestas deberán coincidir en descrición e orzamento coas indicadas na solicitude. • Declaración no seu caso, das subvencións solicitadas ou concedidas por outras Entidades públicas ou privadas, Administracións ou particulares para a execución das mesmas obras e o seu importe (Anexo IV) • Certificacións de encontrarse ao corrente no cumprimento das súas obrigas tributarias (estatal, autonómica e local) e coa Seguridade Social, vixentes de conformidade co artigo 23.3 RLXS. En todo caso, o Servizo de Participación Cidadá comprobará de oficio que os solicitantes das subvencións están ao corrente no cumprimento das obrigas tributarias co Concello de Vigo. • Declaración de non atoparse o solicitante inhabilitado para recibir axudas e subvencións da Administración Pública conforme ao disposto na lexislación vixente (Anexo II) • Certificado bancario acreditativo de que a conta onde desexen que se ingresen as subvencións figura a nome do solicitante. Se poderá engadir canta documentación ou información se xulgue oportuna para avaliar a solicitude. As solicitudes das axudas reguladas na presente convocatoria, presentadas segundo modelo normalizado (Anexo I), dirixiranse á Concellería de Emprego, Participación Cidadá e Voluntariado e presentaranse no Rexistro Xeral do Concello ou por calquera outro medio previsto no artigo 38.4º da Lei 30/1992, do 26 de novembro, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común. O prazo de presentación de solicitudes será de 15 días naturais a partir do día seguinte á data de publicación destas bases reguladoras e convocatoria no Boletín Oficial da Provincia de Pontevedra. As solicitudes presentadas fóra de prazo non serán tidas en conta polo órgano competente para a resolución. A documentación relativa ás solicitudes que non resulten subvencionadas poderá ser retirada das dependencias municipais, polos/as solicitantes, no prazo de tres meses dende a publicación do acordo. Transcorrido o dito prazo, a administración municipal non estará obrigada a súa custodia. Se a solicitude non estivera debidamente cuberta, presentase defectos e/ou non incluirá algunha documentación esixida nesta base 3ª, se requirirá á persoa solicitante para que, no prazo de 10 días hábiles establecido no artigo 20.5 da Lei 9/2007 do 13 de xuño, de Subvencións de Galicia (LSG), emende as faltas ou achegue os documentos requiridos, con indicación de que, en caso de non facelo, se terá por desistido da súa petición, arquivándose o expediente previa resolución segundo ao establecido no artigo 71 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. No caso de dúbida sobre a documentación aportada será a Comisión de Valoración a que decida. O prazo no que o proxecto ou memoria técnica subvencionado deberá estar executado na súa totalidade remata o 30 de setembro de 2015. A subvención se fará efectiva unha vez xustificado o cumprimento da finalidade para a que foi concedida. Se considera que dita finalidade se cumpre coa execución das obras de conformidade co proxecto ou memoria técnica que serviu de base para o acordo de concesión da subvención. Unha vez acreditado polos beneficiarios/as a contratación conforme ao apartado 1.9 destas bases, o comezo das obras e executada a obra nun porcentaxe mínimo do 50% do orzamento estimado, poderá solicitarse o pago do porcentaxe da axuda concedida, con relación ao porcentaxe de obra executada, en concepto de pago a conta-tendo en conta o disposto na Base 38ª das de Execución do Orzamento-, con anterioridade ao fin de obra, presentándose os documentos que neste artigo se requiren para o pago. Así mesmo, os/as beneficiarios/as deberán presentar no Concello unha vez finalizado o proxecto ou memoria técnica subvencionada, ou o 50% restante do mesmo e aos efectos de cobro a seguinte documentación: • Solicitude de aboamento cumprimentada no modelo normalizado (Anexo V) • Memoria de actuación xustificativa do cumprimento das condicións impostas na concesión da subvención, con indicación das obras realizadas e dos resultados obtidos, e nos que figurará un rexistro fotográfico ou audiovisual. • Memoria económica xustificativa do custo das actividades realizadas, que conterá: — Unha relación clasificada dos gastos da obra subvencionada, cumprimentada segundo o modelo normalizado (Anexo VI) con identificación do acredor e do número e concepto do documento, o seu importe, data de emisión e, no seu caso, data de pago. — Certificacións das obras e facturas orixinais ou outros documentos de valor probatorio equivalente dos gastos realizados. As facturas deberán recoller o nome ou razón social da empresa que factura, o CIF, data de emisión, número, importe e detalle de cada un dos obxectos ou conceptos facturados, e o IVE que corresponda de forma diferenciada, base impoñible, tipo de IVE aplicable e importe total. Estes xustificantes quedarán a disposición do Concello de Vigo; non se admitirán facturas fotocopiadas ou compulsadas, nin simples recibos e/ou tiques de caixa, albarás, resgardos bancarios. nin aquelas que, séndolle esixibles, non reúnan as condicións previstas no RD 1619/2012 do 30 de novembro, polo que se regulan as obrigas de facturación e o deber de expedir e entregar facturas que incumbe a empresarios/as e profesionais. Se o/a beneficiario/a solicitara a devolución do orixinal presentado, o Servizo de Participación Cidadá procederá ao estampillado da factura orixinal, indicando no mesmo o motivo da subvención e se o importe do xustificante se imputa total ou parcialmente á subvención recibida; indicándose neste caso o importe exacto que resulte afectado pola subvención. A copia do xustificante orixinal estampillado incorporarase ao expediente e a área xestora da subvención procederá á devolución do orixinal. • Relación detallada de outras axudas obtidas para a mesma finalidade con indicación do importe e a súa procedencia. • Copia da concesión da licenza de obras, cando sexa esixible. • Os tres ou mais orzamentos desagregados por partidas con prezos unitarios e totais co IVE correspondentes, solicitados ás empresas ou provedores; así como a Acta na que conste o aprobado e aceptado pola Xunta de Propietarios. Ademais, será necesario aportar memoria xustificativa da elección da empresa. • Declaración xurada do perceptor acreditativa dos seguintes extremos: — Que responde da veracidade da información e da autenticidade da documentación achegada — Que os xustificantes acreditativos dos gastos que se presenten se aplicaron á actividade subvencionada. — Que os xustificantes de gastos foron abonados aos seus expedicionarios ou, no seu caso, aos titulares do dereito que incorporan. — Cando se xustifiquen gastos que constitúan rendementos incluídos no ámbito de aplicación do Imposto sobre a Renda das Persoas Físicas e suxeitos a retención, que foi practicada a pertinente retención, así como que a mesma foi declarada, liquidada e ingresada na Axencia Estatal de Administración Tributaria. — Que nin a entidade, nin a persoa que subscribe en nome da mesma, incorren nos supostos de incapacidade, incompatibilidade ou prohibicións establecidos no art.13 da Lei 38/2003, do 17 de novembro, xeral de subvencións. • Carta de pago do reintegro que proceda en supostos de remanentes non aplicados, excesos obtidos sobre o custe de actuación subvencionada e o interese de demora correspondente. • Certificación final da obra debidamente visada polo Colexio Profesional, cando sexa procedente. • Certificacións de atoparse ao corrente de pagos coa Seguridade Social e obrigas fiscais (estatais, autonómicas, locais). A xustificación deberá facerse con documentos orixinais pola parte subvencionada e con copias de facturas polo resto do orzamento. Se poderá substituír a presentación de copias de facturas polo gasto do proxecto ou actividade non subvencionada pola presentación dun balance que abarque a totalidade do gasto ou por unha certificación na que se acredite que o programa ou actividade que foi obxecto da subvención foi executado na súa totalidade, indicando a contía do seu custo total. A anterior documentación, unha vez recibida polo servizo correspondente e constatada a conformidade dos documentos xustificativos presentados, se remitirá á Intervención Municipal se o informe fose favorable. Neste caso, se non se formulasen observacións, se procederá ao seu abono total ou do 50% restante, segundo resulte. O prazo máximo para a xustificación da subvención remata o 16 de novembro de 2015. No caso de que a inversión realizada teña un custo inferior ao inicialmente previsto e sempre que isto non supoña unha realización deficiente do proxecto ou incumprimento da finalidade que determinou a concesión, a contía da subvención se reducirá proporcionalmente. a) Dará lugar á perda do dereito ao cobro da subvención e, porén, a súa revogación, o incumprimento por parte do/a beneficiario/a da subvención de calquera das obrigas previstas nestas bases reguladoras e convocatoria e especialmente as obrigas ás que se condiciona o pago da subvención; a non execución das obras proxectadas; a execución das obras sen axustarse á licenza municipal ou incumprindo outras normativas que fosen de aplicación; o incumprimento dos requisitos, condicións e demais circunstancias que determinaron o outorgamento da subvención; a variación da finalidade da actuación; a falta de xustificación da subvención ou a insuficiencia desta e a concorrencia dalgunha das causas previstas no artigo 33 da Lei de subvencións de Galicia. O acordo da Xunta de Goberno Local que determine a revogación da subvención, adoptarase previa instrución do expediente, cuxo inicio se notificará á entidade co conseguinte trámite de audiencia e prazo para formular alegacións, e no que deberá constar informe e proposta razoada do servizo de Participación Cidadá. b) Canto ás causas de nulidade e anulabilidade do acordo de concesión das axudas e de reintegro das mesmas estarase ao disposto nos artigos 32 e 33 da Lei 9/2007 de 13 de xuño, de subvencións de Galicia. En todo caso, cando concorran causas de reintegro, a beneficiaria reintegrará as cantidades percibidas, coa conseguinte esixencia de xuros de demora desde o pagamento da subvención ata a data na que se acorde a procedencia do reintegro. No caso de que, por concorrencia de subvencións, a contía das axudas superen o custe do proxecto ou memoria técnica subvencionado, procederá a redución ou minoración da subvención no exceso ou, no seu caso, reintegro das cantidades percibidas indebidamente. A renuncia ou anulación do proxecto dará lugar ao reintegro das cantidades percibidas. Cando o incumprimento da actividade subvencionada se traduza nunha diminución significativa da actuación subvencionada, traducible a termos económicos en función do proxecto presentado e do seu orzamento, que non implique verdadeiro incumprimento do obxectivo da subvención, procederá a aplicación da regra de proporcionalidade a efectos de perda do dereito ao cobro e conseguinte redución proporcional da contía da subvención ou, no seu caso, o reintegro do exceso da subvención sobre o custo da actividade subvencionada. A comunicación destas circunstancias ao Concello deberá efectuarse no momento en que se coñeza e, en todo caso, con anterioridade a xustificación da aplicación dada aos fondos recibidos. c) Canto ás infraccións e sancións en que poidan incorrer os/as beneficiarios/as destas axudas e procedemento para a súa imposición estarase ao disposto no Título IV da Lei 9/2007 do 13 de xuño, de subvencións de Galicia e no RD 1398/1993 de 4 de agosto, polo que se aprobou o Regulamento do Procedemento para o exercicio da potestade sancionadora. A presente convocatoria coas bases reguladoras da concesión das axudas para o ano 2015 das ”AXUDAS Á REALIZACIÓN DE OBRAS DE REURBANIZACIÓN NAS PRAZAS OU ESPAZOS LIBRES PRIVADOS DE USO PÚBLICO” do Concello de Vigo publicarase no correspondente diario oficial, nos xornais de maior tirada da cidade e na páxina web www.vigo.org, unha vez aprobada pola Xunta de Goberno Local. As anteditas bases reguladoras e convocatoria e os seus modelos normalizados para a presentación de solicitudes facilitaranse na Concellería de Emprego, Participación Cidadá e Voluntariado (Casa do concello–4ª planta), na páxina web www.vigo.org, e nas dependencias de información do Concello de Vigo. Todas as axudas que se concedan serán publicadas na páxina web www.vigo.org, expostas no Taboleiro de Editos do Concello de Vigo e poderase notificar, de xeito individual, no correo electrónico indicado na solicitude. A publicidade das axudas que se concedan ao amparo destas bases reguladoras e convocatoria estará suxeita aos termos previstos no artigo 15 da Lei 9/2007, de 13 de xuño, de subvencións de Galicia. Os/as beneficiarios/as das subvencións obxecto desta convocatoria deberán poñer no lugar das obras un cartel de forma visible no que se indique que a actuación está financiada polo Concello de Vigo. O modelo normalizado do cartel será subministrado polo Servizo de Participación Cidadá. Os datos do/a beneficiario/a e os do/a seu representante serán incorporados aos ficheiros municipais; a finalidade da súa recollida é a instrución do procedemento para a concesión da subvención, a práctica das publicacións, comunicacións e notificacións de obrigado cumprimento, o seguimento e comprobación da actividade subvencionada e demais actuacións previstas na Lei de Subvencións de Galicia en orde á conclusión do proceso subvencional, polo que a súa achega é obrigatoria. O Servizo de Participación Cidadá do Concello de Vigo publicará na súa páxina web oficial a relación dos adxudicatarios, polo que a presentación da solicitude leva implícita a autorización expresa para o tratamento necesario dos datos dos adxudicatarios e da súa inclusión e publicación na citada páxina web ou nos rexistros municipais dos datos básicos relevantes referidos ás axudas concedidas. Non entanto, os referidos datos serán tratados e protexidos de acordo co previsto na Lei Orgánica 15/1999, de 13 de decembro, de Protección de Datos de Carácter Persoal, sendo responsable do seu tratamento o Servizo de Participación Cidadá do Concello de Vigo. A beneficiaria poderá exercer os dereitos de acceso, rectificación, cancelación e oposición ante o Servizo de Participación Cidadá do Concello de Vigo. No non previsto nas presentes Bases, a presente convocatoria rexerase pola Lei 9/2007 do 13 de xuño, de subvencións de Galicia; a Lei 38/2003 de 17 de novembro, Xeral de Subvencións e o Real Decreto 887/2006, de 21 de xullo, polo que se aproba o seu regulamente, nos seus preceptos básicos; a lexislación básica do estado en materia de réxime local; os preceptos non básicos da Lei 38/2003 e do Real Decreto 887/2006; as Bases de Execución do Orzamento do Concello de Vigo para o ano 2014, as restantes normas de dereito administrativo e, no seu defecto, as normas de dereito privado. O descoñecemento de calquera dos seus termos ou das normas promulgadas por esta Administración que poidan ter aplicación á presente subvención, non eximirá ao beneficiario/a da obriga do seu cumprimento. A presentación da solicitude implica a aceptación das bases desta convocatoria.9.1. O exceso do custo das obras que se executen non dará lugar a modificación ou revisión da subvención concedida, sendo de conta do beneficiario/a as responsabilidades que, como consecuencia de aquela, se orixinen.9.2. O Concello de Vigo quedará exento de calquera responsabilidade civil, mercantil, laboral ou calquera outra derivada das actuacións á que están obrigadas as persoas ou entidades destinatarias das subvencións outorgadas. O Concello non terá responsabilidade algunha (laboral, económica.) fronte aos redactores do proxecto ou directores da obra, nin fronte ao contratista encargado da súa execución.9.3. O Concello non será responsable da calidade técnica dos traballos que desenvolvan e das prestacións e servizos realizados, así como das consecuencias que se deduzan para terceiros das omisións, erros, métodos inadecuados ou conclusións incorrectas na execución do contrato. O concelleiro de Parques, Xardíns, Comercio, Participación Cidadá, Angel Rivas González.